ai4bharat/Pralekha huggingface dataset:
ఆర్థిక మంత్రిత్వ శాఖ
మోల్టెన్ మెటల్ ఆపరేషన్లో భాగంగా 85.58 కిలోల బంగారాన్ని స్వాధీనం చేసుకున్న 4గురు విదేశీయులను అదుపులోకి తీసుకున్న డిఆర్ఐ
డైరెక్టొరేట్ ఆఫ్ రెవెన్యూ ఇంటెలిజెన్స్  మోల్టెన్ మెటల్ అన్న పేరుతో నిర్వహించిన నిఘా ఆపరేషన్లో పలువురు భారతీయులు, విదేశీ  పౌరులు ఎయిర్ కార్గో మార్గం ద్వారా హాంగ్కాంగ్ నుంచి భారత్కు బంగారాన్ని దొంగరవాణా చేస్తున్నట్టు గుర్తించారు.
బంగారం దొంగరవాణా యంత్ర భాగాల రూపంలో దేశంలోకి ప్రవేశిస్తోందని, స్థానిక మార్కెట్లలో దానిని అమ్మే ముందు దానిని కరిగించి, కడ్డీలు/ సిలెండర్లగా మలుస్తున్నారని నిఘా సమాచారం సూచించింది.
నిఘా వర్గాల సమాచారం మేరకు రంగంలోకి దిగిన డిఆర్ఐ అధికారులు ఇందిరా గాంధీ అంతర్జాతీయ విమానాశ్రయంలో ఎయిర్ కార్గో కంప్లెక్స్ కు వచ్చిన ఒక దిగుమతి సరుకును తనిఖీ చేశారు. తనిఖీ సమయంలో వారు ట్రాన్స్ఫార్మర్లు బిగించిన ఎలక్ట్రోప్లేటింగ్ యంత్రాలను కనుగొన్నారు. ట్రాన్స్ఫార్మర్ల ఇఐ లామినేట్లను బంగారంపూత పూసిన నికెల్తో తయారు చేశారని, ముఖ్యంగా బంగారం గుర్తించకుండా దాచేందుకు ఈ పని చేశారని గుర్తించారు. దిగుమతి చేసిన 80 ఎలెక్ట్రోప్లేటింగ్ మషీన్ల నుంచి దాదాపు1 కెజీ బంగారాన్ని స్వాధీనం చేసుకున్నారు.
వేగవంతమైన తదుపరి చర్యలలో, ఇదే కార్యనిర్వహణ పద్ధతిని అనుసరించి ఇంతకుముందు భారత్లోకి దొంగరవాణా చేసిన 5,409 కిలోల విదేశీ మూలాల కలిగిన బంగారాన్ని ఢిల్లీకి చెందిన నగల వర్తకుడి నుంచి స్వాధీనం చేసుకున్నారు. తర్వాత, చత్తర్పూర్, గుడ్గాంవ్లలో పలు అద్దెకు తీసుకున్న ఇళ్ళపై చేపట్టిన సోదాలలో నలుగురు విదేశీ పౌరులు  తదుపరి పంపిణీ కోసం ఇఐ లామినేట్ల రూపంలో దొంగరవాణా చేసిన బంగారాన్ని ఆధునిక మెటలర్జికల్ పద్ధతు సాయంతో కడ్డీలు/ సిలెండర్లుగా మారుస్తున్నట్టు కనుగొన్నారు. ఈ కార్యకలాపాలను విదేశీ జాతీయులు ఖరీదైన ప్రాంతాలైన దక్షిణ ఢిల్లీ, గుర్గాంవ్ ప్రాంతాలలో అద్దెకు తీసుకున్న ఫార్మ్ హౌజ్లు, అపార్ట్మెంట్లలో కొనసాగిస్తున్నారు. పక్కింటివారికి కూడా తమ చట్టివ్యతిరేకమైన తమ కార్యకలాపాల గురించి తెలియకుండా అత్యంత జాగ్రత్తలు వారు తీసుకుంటున్నారని తేలింది.
దాదాపు రూ. 42 కోట్ల విలువైన మొత్తం 85.58 కిలోల బంగారాన్ని అధికారులు స్వాధీనం చేసుకున్నారు. దొంగరవాణాలో పాలుపంచుకుంటున్న నలుగురు విదేశీ జాతీయులను అదుపులోకి తీసుకుని, విచారిస్తున్నారు. బంగారం దొంగరవాణ చేసిన నేరం కారణంగా గతంలో జైలుపాలైన ఇద్దరు విదేశీయుల మధ్య సన్నిహిత సంబంధం ఏర్పడినట్టు విచారణ సమయంలో వెల్లడైంది. తదుపరి దర్యాప్తు కొనసాగుతోంది.
వాణిజ్యం, పరిశ్రమల మంత్రిత్వ శాఖ
అంకుర సంస్థల పర్యావరణ వ్యవస్థపై భాగస్వాములతో శ్రీ పీయూష్ గోయల్ దృశ్య-శ్రవణ మాధ్యమ సమావేశం
అంకుర సంస్థల పర్యావరణ వ్యవస్థపై భాగస్వాములతో కేంద్ర రైల్వే, వాణిజ్య-పరిశ్రమల శాఖ మంత్రి శ్రీ పీయూష్ గోయల్ ఇవాళ దృశ్య-శ్రవణ మాధ్యమ సమావేశం నిర్వహించారు. ప్రముఖ అంకుర సంస్థలతోపాటు సెబి, సీబీడీటీ, సీబీఐసీ, నీతి ఆయోగ్, సిడ్బి తదితర సంస్థల ఉన్నతాధికారులు కూడా ఇందులో పాల్గొని దేశంలో కోవిడ్-19 ప్రభావం, జాతీయ దిగ్బంధం తదితర పరిస్థితులపై చర్చించారు. ఆయా సంస్థలు అందిస్తున్న సహాయ సహకారాలకుగాను మంత్రి అభినందనలు తెలిపారు. అయితే, దేశం ప్రస్తుతం అనూహ్య సంక్షోభ పరిస్థితుల్లో ఉన్నందున సకాలంలో పరిష్కార చర్యలు చేపట్టాల్సి ఉందని సూచించారు. ‘యాక్షన్ కోవిడ్-19 టీమ్’ పేరిట రూ.100 కోట్లతో కార్యాచరణకు శ్రీకారం చుట్టడం హర్షణీయమన్నారు. అంకుర సంస్థల ప్రతినిధులు వివిధ సమస్యలను మంత్రి దృష్టికి తేవడంతోపాటు తమ సూచనలను అందజేశారు. దీపిసౌ శ్రీ గోయల్ స్పందిస్తూ సంయుక్త కృషితో సమస్యలను అధిగమిద్దామని పిలుపునిచ్చారు.
రహదారి రవాణా, హైవేల మంత్రిత్వ శాఖ
షేర్డ్ మొబిలిటీని నియంత్రించడానికి, ట్రాఫిక్ రద్దీ, కాలుష్యాన్ని తగ్గించడానికి మోటారు వాహన అగ్రిగేటర్ మార్గదర్శకాలు జారీ
మోటారు వాహనాల  చట్టం, 2019 అవసరాలు, నిబంధనలు, మోటారు వాహనాల చట్టం 1988 లోని సవరించిన సెక్షన్ 93 ప్రకారం రోడ్డు రవాణా, రహదారుల మంత్రిత్వ శాఖ మోటారు వాహనాల అగ్రిగేటర్ మార్గదర్శకాలు, 2020 ని విడుదల చేసింది.
మార్గదర్శకాలను జారీ చేయడానికి లక్ష్యాలు:షేర్డ్ మొబిలిటీని నియంత్రించడం, ట్రాఫిక్ రద్దీ మరియు కాలుష్యాన్ని తగ్గించడం, మోటారు వాహనాల చట్టం, 1988, మోటారు వాహనాల సవరణ చట్టం, 2019 ద్వారా ‘అగ్రిగేటర్’ అనే పదానికి నిర్వచనాన్ని చేర్చడానికి సవరించబడింది.సవరణకు ముందు అగ్రిగేటర్ యొక్క నియంత్రణ అందుబాటులో లేదుసులభతరం వ్యాపారం, వినియోగదారుని భద్రత, డ్రైవర్ సంక్షేమం
మార్గదర్శకాలు వీటి కోసం రూపొందాయి:అగ్రిగేటర్ ద్వారా వ్యాపార కార్యకలాపాలను అనుమతించడానికి రాష్ట్ర ప్రభుత్వం జారీ చేసిన లైసెన్స్ తప్పనిసరి అవసరం.అగ్రిగేటర్లను నియంత్రించడానికి, కేంద్ర ప్రభుత్వం పేర్కొన్న మార్గదర్శకాలను రాష్ట్ర ప్రభుత్వాలు అనుసరించవచ్చులైసెన్స్ అవసరాలకు అనుగుణంగా ఉండేలా చట్టం- సెక్షన్ 93 ప్రకారం జరిమానాలను నిర్దేశిస్తుంది.ఈ మార్గదర్శకాలు అగ్రిగేటర్లకు జవాబుదారీగా ఉన్నాయని, వారు అమలు చేసే కార్యకలాపాలకు బాధ్యత వహిస్తున్నాయని నిర్ధారించడానికి రాష్ట్ర ప్రభుత్వాలు అగ్రిగేటర్లకు రెగ్యులేటరీ ఫ్రేమ్వర్క్ను ఏర్పాటు చేయడానికి ప్రయత్నిస్తాయి.ఈ వ్యాపారం అగ్రిగేటర్లు అందించే సేవగా పరిగణించబడుతుంది, ఇది ఉపాధి కల్పన, ప్రజలకు ప్రయాణ సౌకర్యాలు, ఖర్చుతో కూడుకున్నది మరియు సౌకర్యవంతంగా ఉంటుంది.ప్రజా రవాణాను గరిష్టంగా ఉపయోగించడం, ఇంధన వినియోగాన్ని తగ్గించడం, దిగుమతి బిల్లును తగ్గించడం, వాహన కాలుష్యాన్ని తగ్గించడం, తద్వారా మానవ ఆరోగ్యానికి హాని తగ్గించడం అనే లక్ష్యాన్ని సాధించడానికి ప్రభుత్వానికి తగు అవకాశం ఇస్తుంది.ఈ మంత్రిత్వ శాఖ ఎస్.ఓ. 18 అక్టోబర్, 2018 నాటి నోటిఫికేషన్ 5333  ఇథనాల్ లేదా మెథనాల్పై నడుస్తున్న వాహనాలు, ఎలక్ట్రిక్ వాహనాలకు పర్మిట్ అవసరాల నుండి మినహాయించింది. అటువంటి వాహనాల కార్యకలాపాలను రాష్ట్ర ప్రభుత్వాలు సులభతరం చేస్తాయి.
నిర్ధారించడానికి ప్రతిపాదిత మార్గదర్శకాలు:
అగ్గ్రిగేటర్ల నియంత్రణ
అగ్రిగేటర్ గా అనుమతించడానికి అర్హతలు, నిబంధనలు
వాహనాలు మరియు డ్రైవర్లకు సంబంధించి సమ్మతి
అగ్రిగేటర్ యాప్, వెబ్ సైట్ కి సంబంధించిన అనుమతులు
ఛార్జీల నియంత్రణ విధానం
డ్రైవర్ల సంక్షేమం
పౌరుల పారామితులకు సేవ మరియు భద్రతకు భరోసా
ప్రైవేట్ కార్లలో ప్రయాణీకుల సమీకరణ, రైడ్ షేరింగ్ వంటి అభివృద్ధి చెందుతున్న అంశాలు
లైసెన్స్ ఫీజు / సెక్యూరిటీ డిపాజిట్ మరియు రాష్ట్ర ప్రభుత్వాల అధికారాలు
ఈ మార్గదర్శకాలను రాష్ట్రాలు, కేంద్రపాలిత ప్రాంతాలు అమలు చేయాల్సిందిగా కేంద్రం నొక్కిచెప్పింది.
వాణిజ్యం, పరిశ్రమల మంత్రిత్వ శాఖ
మీ సిబ్బంది, కార్మికులను వదిలిపెట్టవద్దు: పారిశ్రామిక వర్తక సంఘాలకు శ్రీ పియూష్ గోయల్ సూచన సామజిక దూరం సందేశాన్ని వ్యాప్తి చేయమనండి
సంక్షోభ-దుఃఖ సమయంలో తమ ఉద్యోగులు, కార్మికులను జాగ్రత్తగా చూసుకోవాలని రైల్వే, వాణిజ్య, పరిశ్రమల శాఖ మంత్రి శ్రీ పియూష్ గోయల్ పరిశ్రమ మరియు వాణిజ్య సంఘాలతో అన్నారు. ఈ రోజు దేశవ్యాప్తంగా ఉన్న తయారీ రంగం, పరిశ్రమ మరియు వాణిజ్య సంఘాల ప్రతినిధులతో వీడియో కాన్ఫరెన్స్ ద్వారా మాట్లాడుతూ, ఈ మహమ్మారి విజృంభిస్తున్న సమయంలో వారిని మూకుమ్మడిగా వలస వెళ్ళడానికి అనుమతిస్తే, దేశవ్యాప్తంగా ముఖ్యంగా గ్రామీణ ప్రాంతాలలో కోవిడ్-19 వ్యాపించడానికి వీరంతా మూల వనరులవుతారని, కరోనాకు వాహకాలుగా మారవచ్చని కేంద్ర మంత్రి ఆందోళన వ్యక్తం చేశారు.
రసాయనాలు, ఎరువులు, షిప్పింగ్  సహాయ మంత్రి శ్రీ మన్సుఖ్ మాండవియా, విసిలో కూడా ఉన్నారు, కార్మిక ఉద్యోగులను పేరోల్లో మరియు అదే స్థలంలో ఉంచాలని నొక్కి చెప్పారు. వారి కదలిక దేశవ్యాప్తంగా లాక్డౌన్ను దెబ్బతీస్తుందని, సాధారణ స్థితి రావడానికి పట్టే కాలంపై ప్రభావం చూపెడతుందని ఆయన అన్నారు.సేవా స్ఫూర్తిని, నిస్వార్థతను చూపించాలని, దేశాన్ని, సమాజాన్ని సురక్షితంగా ఉంచడంలో అందరు భాగస్వాములు కావాలని శ్రీ పియూష్ గోయల్ నొక్కి చెప్పారు. సమాజంలోని అన్ని వర్గాలకు చేదోడు వాదోడుగా ఉండడానికి ప్రభుత్వం పూర్తిగా కట్టుబడి ఉందని, ఉపశమనం, విశ్వాసం పెంపొందించే చర్యలు తీసుకుంటున్నామని చెప్పారు.
ప్రభుత్వం తీసుకున్న చర్యలకు సంబంధించిన సందేశాన్ని మీ వ్యవస్థల భాగస్వామ్యుల సహకారంతో వ్యాప్తి చేయాలి అని శ్రీ గోయల్ పిలుపునిచ్చారు. సమాజంలో వారి చర్యలు మంచి ప్రభావం చూపాలని అన్నారు. వివిధ ధర్మాలకు చెందిన ప్రముఖులు కూడా దీనిలో పాలుపంచుకునేలా చేయాలని చెప్పారు. కరోనా నియంత్రణ చర్యలైన చేతుల పరిశుభ్రత, సామజిక దూరం ఇతర ఆరోగ్య జాగ్రత్తలపై చైతన్యవంతులను చేయాలన్నారు. సదస్సులో లేవనెత్తిన వివిధ సమస్యలపై స్పందించిన శ్రీ పియూష్ గోయల్, దేశంలో సరకు రవాణాకు ఇబ్బంది కలిగించవద్దని హోం మంత్రిత్వ శాఖ జారీ చేసిన సూచనలు స్పష్టం చేస్తున్నాయని తెలిపారు. పూర్తిస్థాయిలో అప్రమత్త చర్యలు, సరైన సామాజిక దూరం ఉన్నప్పటికీ, అత్యవసర సేవలు మరియు కార్యకలాపాలు కొనసాగుతాయని ఆయన అన్నారు.
అనేక పరిశ్రమలు తమ ఉద్యోగులు, కార్మికులను కష్టాల్లో ఆదుకోవడంలో, మరియు అత్యవసర వస్తువుల సామర్థ్యాన్ని, ముఖ్యంగా వెంటిలేటర్లను పెంచడంలో, కొన్ని సామజిక వంటశాలలు నడపడానికి తమ ప్రాంగణాన్ని ఉపయోగించుకోవడంలో తీసుకుంటున్న చొరవను ఆయన ప్రశంసించారు.ఇతర శాఖలకు సంబంధించిన కొన్ని అంశాలను ప్రస్తావించిన పరిశ్రమల సూచనలు, సమస్యలను ఆయా శాఖలతో సమీక్షించి తగు పరిష్కార మార్గాలను యోచిస్తామని శ్రీ గోయల్ స్పష్టం చేశారు. కోవిడ్ తర్వాత పరిస్థితిపై కొందరు లేవనెత్తిన అంశాలపై శ్రీ గోయల్ స్పందిస్తూ ఈ కనీ విని ఎరుగని సంక్షోభం నుండి మరింత శక్తివంతంగా బయటపడతామనే ఆశాభావాన్ని వ్యక్తం చేసారు.
లాక్ డౌన్, కోవిడ్-19 ప్రభావం ఎలా ఉందొ అంచనా వేయడానికి, పరిశ్రమలు, వాణిజ్య, వర్తక సంస్థల ప్రతిస్పందన తెలుసుకోడానికి ఈ వీడియో కాన్ఫరెన్స్ ఏర్పాటు చేసారు. ఈ సందర్బంగా పరిశ్రమ సలహాలు సూచనలు తెలుసుకున్నారు. ఈ సమావేశంలో వాణిజ్యం, పరిశ్రమలు శాఖ సహాయ మంత్రులు శ్రీ హర్దీప్ సింగ్ పురి, శ్రీ సోమ్ ప్రకాష్ వాణిజ్య శాఖ కార్యదర్శి డాక్టర్ అనూప్ వాధవాన్, ఉన్నతాధికారులు పాల్గొన్నారు. సీఐఐ, ఫిక్కీ, అసోచామ్, పీహెచ్ డి ఛాంబర్ అఫ్ కామర్స్, లఘు ఉద్యోగ్ భారతి, ఈస్టర్న్ ఛాంబర్ అఫ్ కామర్స్, సిఏఐటి, దక్షిణ భారత ఛాంబర్ అఫ్ కామర్స్, ఐఎంసి, నాస్కామ్, ఎస్ఐఏఎం, ఐఎంటిఏ, ఐఈఎంఏ, ఎఫ్ఐఎస్ఎంఈ, ఐఈఈఎంఏ, ఐసిసి కి చెందిన ప్రతినిధులు పాల్గొన్నారు.
(Visitor Counter : 90
PIB Headquarters
ఆదాయపు పన్ను రిటర్న్ ల ఇ-ఫైలింగ్ కోసం ఇన్ ఫర్మేషన్ కియోస్క్ ల ప్రారంభం
ఆదాయపు పన్ను రిటర్న్ ల ను ఎలక్ట్రానిక్ పద్ధతి లో దాఖలు చేయడాన్ని  సులభతరం చేయడం కోసం కర్ దాతా ఇ-సహ యోగ్ కార్యక్రమం లో భాగం గా ఇన్ ఫర్మేషన్ కియోస్క్ ల ను, హెల్ప్ డెస్క్ లను హైదరాబాద్ లోని మాసబ్ ట్యాంక్ లో ఉన్న ఇన్ కమ్ ట్యాక్స్ టవర్స్ లో గల ఆదాయపు పన్ను కార్యాలయం లోను, బషీర్ బాగ్ లోని ఆయ్ కర్ భవన్ లోను, అలాగే కొండాపూర్ లోని సిగ్నేచర్ టవర్స్ లోను గురువారం నాడు ప్రారంభించడం జరిగింది. అసెస్ మెంట్ ఇయర్ 2019- 2020  కోసం ఆదాయపు పన్ను రిటర్న్ లను.. సీనియర్ సిటిజన్ లకు సంబంధించిన కొన్ని సందర్భాల లో మినహా.. తప్పనిసరి గా ఎలక్ట్రానిక్ పద్ధతి లో మాత్రమే
దాఖలు చేయవలసివుంది. ఆదాయపు పన్ను రిటర్న్ ల ను దాఖలు చేయడం లో ప్రజల కు ఇన్ ఫర్మేషన్ కియోస్క్ ల వద్ద ఉండే సిబ్బంది సహాయాన్ని అందజేస్తారు.
(Visitor Counter : 43
ఆర్థిక మంత్రిత్వ శాఖ
సైబర్ రక్షణ చర్యలు, ఆర్థిక సేవల రంగంలో సంసిద్ధత కోసం సన్నద్ధతపై సదస్సు నిర్వహించిన - డి.ఎఫ్.ఎస్.
కేంద్ర ఆర్థిక మంత్రిత్వ శాఖ పరిధిలోని ఆర్ధిక సేవల విభాగం  ఈ రోజు ఇక్కడ ఆర్థిక సేవలు సైబర్ రక్షణ  శీర్షికతో సైబర్ రక్షణ పై సదస్సు నిర్వహించింది. డి.ఎఫ్.ఎస్. కార్యదర్శి డాక్టర్ వివేక్ జోషి, ఈ సదస్సును ప్రారంభించారు.
ప్రస్తుతం అమలులో ఉన్న సైబర్ భద్రతా చర్యలు, ఆర్థిక సేవల రంగంలో నెలకొన్న సైబర్ రక్షణ చర్యలపై ఆందోళనలతో పాటు, భవిష్యత్ సైబర్ బెదిరింపులను ఎదుర్కోడానికి సంసిద్ధత, సవరించిన ముసాయిదా డిజిటల్ వ్యక్తిగత డేటా రక్షణ బిల్లు పై అవగాహన వంటి వాటిపై ప్రభుత్వ సంస్థలు, విభాగాలు, ఆర్థిక సేవల రంగ నియంత్రణ సంస్థలకు చెందిన సీనియర్ అధికారులతో పాటు, బ్యాంకులు, బీమా సంస్థలు, ఎఫ్.ఐ. లకు చెందిన సీనియర్ కార్యనిర్వాహకులు, సి.ఐ.ఎస్.ఓ. ల ఆలోచనలు, అభ్యాసాలు, ఆందోళనలను పంచుకోవడానికి ఈ సదస్సు అవకాశం కల్పించింది.
ఈ సదస్సులో ఆర్థిక సేవల విభాగం, ఎలక్ట్రానిక్స్, ఇన్ఫర్మేషన్ టెక్నాలజీ మంత్రిత్వ శాఖ ,హోం మంత్రిత్వ శాఖ, సి.ఈ.ఆర్.టి-ఇన్, ఎన్.సి.ఐ.ఐ.పి.సి., భారత సైబర్ నేర సమన్వయ కేంద్రం వంటి ప్రభుత్వ సంస్థలు, ఆర్ధిక సేవల రంగంలోని ఆర్.బి.ఐ., ఐ.ఆర్.డి.ఎ.ఐ., పి.ఎఫ్.ఆర్.డి.ఎ., వంటి సంస్థలు, ప్రభుత్వ రంగ బ్యాంకులు, బీమా సంస్థలు, ప్రముఖ ప్రైవేట్ రంగ బ్యాంకులు, బీమా సంస్థలతో పాటు, నాబార్డ్, ఎస్.ఐ.డి.బి.ఐ., ఎక్జిమ్ బ్యాంకు, జాతీయ గృహ నిర్మాణ బ్యాంకు వంటి ప్రధాన ఆర్థిక సంస్థలకు చెందిన సీనియర్ అధికారులు పాల్గొన్నారు.
ఆర్థిక మంత్రిత్వ శాఖ
తమిళనాడులో ఆదాయపన్ను శాఖ సోదాలు
చెన్నైలోని ఐటీ సెజ్ అభివృద్ధిదారు, ఆ సెజ్ మాజీ డైరెక్టర్, ప్రముఖ స్టెయిన్లెస్ స్టీల్ పంపిణీదారు కేసుల్లో ఆదాయపన్ను శాఖ సోదాలు నిర్వహించింది. చెన్నై, ముంబై, హైదరాబాద్, కడలూరులోని 16 ప్రాంతాల్లో గత శుక్రవారం నాడు ఈ తనిఖీలు జరిగాయి.
గత మూడేళ్లలో ఐటీ సెజ్ మాజీ డైరెక్టర్, అతని కుటుంబ సభ్యులు సంపాదించిన రూ.100 కోట్ల ఆస్తులు సహా వివిధ సాక్ష్యాలను అధికారులు కనుగొన్నారు. ఒక నిర్మాణ ప్రాజెక్టుకు సంబంధించి నకిలీ లెక్కలతో సుమారు రూ.160 కోట్లను ఐటీ సెజ్ అభివృద్ధిదారు స్వాహా చేసినట్లు కూడా కనుగొన్నారు. బోగస్ కన్సెల్టెన్సీ ఫీజు రూపంలో దాదాపు రూ.30 కోట్ల మూలధన ఖర్చులతోపాటు, అనుమతి లేని రూ.20 కోట్ల వడ్డీ ఖర్చులను సదరు సంస్థ పొందినట్లు అధికారులు తేల్చారు.
ఐటీ సెజ్ అభివృద్ధిదారుకు సంబంధించిన షేర్ల కొనుగోలు లావాదేవీలు ఆదాయపన్ను శాఖ సోదాల్లో బయటపడ్డాయి. ఈ సంస్థ వాటాలను 2017-18లో దాని గత వాటాదారులు సుమారు రూ.2300 కోట్లకు విక్రయించారు. మారిషస్ మధ్యవర్తిత్వం ద్వారా ఇది జరిగింది. కానీ ఈ లావాదేవీల ద్వారా వచ్చిన మూలధన లాభాల గురించి ఆదాయపన్ను శాఖకు వెల్లడించలేదు.
వాటాదారుల పరమైన మూలధన లాభాల గురించి తేల్చడానికి అధికారులు దర్యాప్తును కొనసాగిస్తున్నారు. నగదు చెల్లింపులతో కూడిన భూ లావాదేవీలు, 'కంపల్సరీ కన్వర్టబుల్ డిబెంచర్స్' గురించి కూడా అధికారులు పరిశీలిస్తున్నారు.
స్టెయిన్లెస్ స్టీల్ పంపిణీదారుకు సంబంధించి ఆదాయపన్ను చేపట్టిన సోదాల్లో మూడు రకాల అమ్మకాలు జరుగుతున్నట్లు అధికారులు గుర్తించారు. అవి.. లెక్కల్లో చూపుతున్నవి, చూపనివి, పాక్షికంగా చూపుతున్నవి. లెక్కల్లో చూపని, పాక్షికంగా చూపుతున్న అమ్మకాలు ఏటా జరుపుతున్న అమ్మకాల్లో 25 శాతానికిపైగా ఉంటున్నట్లు అధికారులు నిర్ధరించారు. ఇంకా, ఈ అసెస్సీ బృందం వివిధ ఖాతాదారులకు అమ్మకపు బిల్లులు ఇచ్చి, వాటిపై 10 శాతానికిపైగా కమీషన్ పొందుతున్నట్లు కూడా అధికారులు గుర్తించారు. ఆదాయపన్ను శాఖకు లెక్కచూపని ఆదాయం దాదాపు రూ.100 కోట్లు ఉంటుందని లెక్కలు వేశారు. వడ్డీకి అప్పులివ్వడం, స్థిరాస్తి అభివృద్ధి వంటి వ్యాపారాల్లోనూ ఈ అసెస్సీ బృందానికి సంబంధముంది. ఈ సంస్థలు లెక్కల్లో చూపని లావాదేవీలు, ఈ సంస్థల్లోకి వచ్చిన లెక్కచూపని పెట్టుబడులు, అప్పులు సుమారు రూ.50 కోట్లు ఉంటాయని అధికారులు అంచనా వేశారు.
లెక్కల్లో చూపని ఆదాయం రూ.450 కోట్లకుపైగా ఉంటుందని ఇప్పటివరకు జరిగిన సోదాల్లో వెల్లడైంది. ఆదాయపన్ను విభాగం దర్యాప్తు కొనసాగుతోంది.
ప్రధాన మంత్రి కార్యాలయం
శ్రీ విసాసోలీ హోంగు కన్నుమూత పట్ల సంతాపం తెలిపిన ప్రధాన మంత్రి
నాగాలాండ్ కు చెందిన శ్రీ విసాసోలీ హోంగు కన్నుమూత పట్ల ప్రధాన మంత్రి శ్రీ నరేంద్ర మోదీ విచారాన్ని వ్యక్తం చేశారు.
ప్రధాన మంత్రి ఒక ట్వీట్ లో-
శ్రీ విసాసోలీ హోంగు కష్టపడే మరియు అంకిత భావం కలిగినటువంటి వ్యక్తి గా ఉండే వారు. ఆయన ఎల్లప్పటి కి నాగాలాండ్ యొక్క ప్రగతి ని గురించి, నాగ ప్రజల కు సాధికారిత కల్పన గురించి ఆలోచిస్తూ ఉండే వారు. ఆయన రాష్ట్రం లో బిజెపి ని బలోపేతం చేయడం కోసం చెప్పుకోదగ్గ ప్రయాస లు చేశారు. ఆయన మరణించారని తెలిసి నేను బాధపడుతున్నాను. ఆయన కుటుంబానికి, ఆయన మద్దతుదారులకు ఇదే సంతాపం. ఆయన ఆత్మ కు శాంతి లభించు గాక."
అని పేర్కొన్నారు.
ప్రధాన మంత్రి కార్యాలయం
ఆంధ్ర ప్రదేశ్ లోని ఎఐఐఎమ్ఎస్ మంగళగిరి యొక్క కార్యసాధన ను గుర్తించిన ప్రధాన మంత్రి
ఆంధ్ర ప్రదేశ్ లోని ఎఐఐఎమ్ఎస్ మంగళగిరి 10 లక్షల మంది కి పైచిలుకు అవుట్ పేషెంట్ లకు సూచనల ను ఇచ్చినటువంటి గొప్ప కార్యాన్ని సాధించడాన్ని ప్రధాన మంత్రి శ్రీ నరేంద్ర మోదీ ప్రశంసించారు. ‘మన్ కీ బాత్’  కార్యక్రమాల లో భాగం గా ఇటీవల జరిగిన ఒక కార్యక్రమం లో ఒక డాక్టరు తోను, టెలి-కన్సల్టేశన్స్ ద్వారా లబ్ధి ని పొందినటువంటి ఒక వ్యక్తి తోను ఇదే అంశాన్ని గురించి తాను మాట్లాడిన సంగతి ని కూడా శ్రీ నరేంద్ర మోదీ ఈ సందర్భం లో తెలియ జేశారు.
ఆంధ్ర ప్రదేశ్ లోని ఎఐఐఎమ్ఎస్ మంగళగిరి 10 లక్షల మంది అవుట్ పేషెంట్ ల కన్సల్టేశన్స్ ను పూర్తి చేయడాన్ని గురించి చేసిన ఒక ట్వీట్ కు ప్రధాన మంత్రి సమాధానాన్ని ఇస్తూ,
‘‘ఈ సంస్థ సాధించినటువంటి ఒక మంచి కార్యసిద్ధి ఇది. ఇటీవల #MannKiBaat  కార్యక్రమాల పరంపర లో భాగం గా ఇటీవల జరిగిన ఒక ‘మనసు లో మాట’ కార్యక్రమం లో నేను ఇదే అంశాన్ని చర్చించాను. అంతేకాకుండా ఒక డాక్టరు తో మరియు టెలి-కన్సల్టేశన్స్ ద్వారా లబ్ధి ని పొందినటువంటి ఒక వ్యక్తి తో నేను జరిపిన సంభాషణ ను గురించి కూడా ఆ కార్యక్రమం లో ప్రస్తావించాను.’’ అని ఒక ట్వీట్ లో పేర్కొన్నారు.
పౌర విమానయాన మంత్రిత్వ శాఖ
బీ సీ ఏ ఎస్ తన 37వ ఆవిర్భావ దినోత్సవాన్ని జరుపుకుంది
జనరల్ డాక్టర్ వి.కె. సింగ్  మాట్లాడుతూ భద్రత బాధ్యత అందరిపైనా ఉంటుంది
కొత్త సాంకేతికతల వల్ల ఎదుర్కొంటున్న సవాళ్లను పరిష్కరించడానికి లబ్దిదారులు కఠినమైన విధి విధానాలను అవలంబించాలి
వివిధ విభాగాల్లో ఉత్తమ స్క్రీనర్లుగా ఎంపికైన స్క్రీనర్లకు మంత్రి అవార్డులను అందజేస్తారు
పౌర విమానయాన భద్రత కోసం జాతీయ నియంత్రణ సంస్థ అయిన బ్యూరో ఆఫ్ సివిల్ ఏవియేషన్  ఈరోజు న్యూఢిల్లీలో తన 37వ ఆవిర్భావ దినోత్సవాన్ని జరుపుకుంది. రెండు రోజుల కార్యక్రమం ప్రారంభ సమావేశంలో, పౌర విమానయాన శాఖ సహాయ మంత్రి, జనరల్ డాక్టర్ వి.కె. సింగ్  వివిధ విభాగాల్లో ఉత్తమ స్క్రీనర్లుగా ఎంపికైన స్క్రీనర్లకు అవార్డులను అందజేశారు. 2022 గణతంత్ర దినోత్సవం సందర్భంగా విశిష్ట సేవలందించినందుకు రాష్ట్రపతి పోలీసు పతకం, 2023 గణతంత్ర దినోత్సవం సందర్భంగా ప్రతిభ కనబరిచినందుకు పోలీస్ మెడల్ను అందుకున్న బీసీఏఎస్ అధికారులకు మంత్రి అవార్డులను పంపిణీ చేశారు.
ప్రారంభోత్సవ సభలో మంత్రి ప్రసంగించారు. విమానయాన రంగంలో అత్యంత కీలకమైన అంశాలలో భద్రత ఒకటని, విమాన కార్యకలాపాలను సురక్షితంగా మరియు భద్రంగా ఉంచే బాధ్యత ప్రతి ఒక్కరిపై ఉందని ఆయన నొక్కి చెప్పారు.
"విమానయాన ప్రయాణీకులందరికీ బీ సీ ఏ ఎస్ ఒక పెద్ద హామీ భద్రత భరోసాని ఇస్తుంది, కొత్త సాంకేతికతలవల్ల ఎదుర్కొంటున్న సవాళ్లను పరిష్కరించడానికి లబ్దిదారులు కఠినమైన ప్రామాణిక విధి విధానాలను అవలంబించాలి" అని ఆయన అన్నారు.
కార్యక్రమంలో ఎం ఓ సీ ఏ కార్యదర్శి శ్రీ రాజీవ్ బన్సాల్ కూడా ప్రసంగించారు. భారతదేశం ప్రపంచంలోనే అత్యంత వేగంగా అభివృద్ధి చెందుతున్న పౌర విమానయాన పరిశ్రమ అని, ప్రపంచం విమానయాన రంగంలో అభివృద్ధి చెందాలంటే, అది భారతదేశం ఆధారపడి ఉంటుంది అని ఆయన అన్నారు.
రానున్న కాలంలో ప్రయాణికులకు మేలు చేకూర్చేందుకు విమానాశ్రయాల్లో మరిన్ని సాంకేతిక పరిజ్ఞానాన్ని వినియోగించనున్నట్లు ఆయన తెలిపారు.
శ్రీ జుల్ఫికర్ హసన్, డీ జీ, బీ సీ ఏ ఎస్ కూడా ప్రారంభ సభ లో ప్రసంగించారు. విమాన యానం ప్రమాద రహితం చేయడానికి బీ సీ ఏ ఎస్ పుట్టింది. సంస్థ ఇప్పుడు 20 ప్రాంతీయ కార్యాలయాలతో దేశవ్యాప్తంగా ఉనికిని కలిగి ఉంది.
1976 సెప్టెంబరు 10న ఇండియన్ ఎయిర్లైన్స్ విమానాన్ని హైజాక్ చేసిన నేపథ్యంలో ఏర్పాటైన పాండే కమిటీ సిఫార్సుపై 1978 జనవరిలో డైరెక్టరేట్ జనరల్ ఆఫ్ సివిల్ ఏవియేషన్ లో ఒక విభాగంగా బ్యూరో ఆఫ్ సివిల్ ఏవియేషన్ సెక్యూరిటీని మొదట ఏర్పాటు చేశారు.
సివిల్ ఏవియేషన్ సెక్యూరిటీ విషయాలలో సిబ్బందిని సమన్వయం చేయడం, పర్యవేక్షించడం, తనిఖీ చేయడం మరియు శిక్షణ ఇవ్వడం ఈ విభాగం పాత్ర. జూన్ 1985లో జరిగిన కనిష్క విషాదానంతర పర్యవసానంగా పౌర విమానయాన మంత్రిత్వ శాఖ ఆధ్వర్యంలో 1987 ఏప్రిల్ 1న బీ సీ ఏ ఎస్ స్వతంత్ర విభాగంగా పునర్వ్యవస్థీకరించబడింది.
చట్టవిరుద్ధమైన చొరబాట్లు జోక్యానికి వ్యతిరేకంగా పౌర విమానయాన కార్యకలాపాలను రక్షించడం బీ సీ ఏ ఎస్ యొక్క లక్ష్యం. బ్యూరో భారతదేశం నుండి / భారతదేశం బయటకు నడిచే పౌర విమానాలకు సంబంధించి భద్రతా ప్రమాణాలను నిర్దేశించడానికి మరియు సాధారణ తనిఖీలు మరియు భద్రతా ఆడిట్ల ద్వారా వాటి అమలును నిర్ధారించడానికి బాధ్యత వహిస్తుంది.
మంత్రిమండలి
నేశనల్ కంపెనీ లా అపెలిట్ ట్రైబ్యూనల్ లో అదనం గా మూడు జుడిశల్ మెంబర్ ల పోస్టు లతో పాటు టెక్నికల్ మెంబర్ల పోస్టు లు మూడిటి ని ఏర్పాటు చేసేందుకు ఆమోదం తెలిపిన మంత్రివర్గం
నేశనల్ కంపెనీ లా అపెలిట్ ట్రైబ్యూనల్ లో అదనం గా జుడిశల్ మెంబర్ ల పోస్టు లు మూడిటి ని, అలాగే టెక్నికల్ మెంబర్ ల పోస్టులు మూడిటి ని ఏర్పాటు చేసేందుకు ప్రధాన మంత్రి శ్రీ నరేంద్ర మోదీ అధ్యక్షత న సమావేశమైన కేంద్ర మంత్రివర్గం ఆమోదం తెలిపింది.
ఈ పదవులు లెవెల్ 17  మరియు ఇతర మాన్య భత్యాల తో ఏర్పాటు కానున్నాయి. దీని తో ప్రతి ఒక్క సంవత్సరం మొత్తం 2,27,82,096 రూపాయల  ఆర్థిక భారం పడుతుంది.
వీటి తో ఎన్ సిఎల్ ఎటి.. ఫైనాన్స్ యాక్టు, 2017, కంపెనీస్ యాక్టు, ఐబిసి, 2016 ల ప్రకారం లభించిన శాసనాదేశాన్ని.. పాటించవలసివస్తుంది. అలాగే నిర్దేశించిన గడువు లోగా కేసుల పరిష్కారాని కి పూచీపడవలసివుంటుంది.
(
రక్షణ మంత్రిత్వ శాఖ
కోవిడ్పై పోరుకు రక్షణ శాఖ ఉద్యోగుల ఒక్కరోజు వేతన విరాళం..- పీఎం-కేర్స్ ఫండ్కు దాదాపు రూ.500 కోట్ల సాయమందే అవకాశం
కోవిడ్-19  వ్యాప్తిని కట్టడి చేసేందుకు గాను మోడీ సర్కారు చేపడుతున్న చర్యలకు రక్షణ శాఖ సిబ్బంది ఆర్థిక తొడ్పాటును అందించనున్నారు. దేశ రక్షణ శాఖకు చెందిన సిబ్బంది కోవిడ్పై పోరుకు తమ ఒక్క రోజు వేతనాన్ని పీఎం-కేర్స్ ఫండ్కు విరాళంగా అందించనున్నారు. ఇందుకు సంబంధించిన ప్రతిపాదనకు కేంద్ర రక్షణ శాఖ మంత్రి రాజ్నాథ్ సింగ్ ఆదివారం సమ్మతి తెలిపారు. దీంతో రక్షణ శాఖలో భాగంగా ఉండే భారత సైన్యం, భారత వైమానిక దళం, భారత నావికా దళ సిబ్బందితో పాటు ప్రభుత్వ రంగంలోని రక్షణ సంస్థల ఉద్యోగులు కూడా తమ ఒక్క రోజు వేతనాన్ని స్వచ్ఛంద విరాళం రూపంలో పీఎం-కేర్స్ ఫండ్కు అందించనున్నారు. దీంతో దాదాపు రక్షణ శాఖలోని వివిధ విభాగాల నుంచి దాదాపు రూ.500 కోట్ల వరకు ఆర్ధిక సాయం పీఎం-కేర్స్ ఫండ్కు విరాళంగా అందే అవకాశం ఉందని అంచనా.
(
హోం మంత్రిత్వ శాఖ
దేశ వ్యాప్తంగా వివిధ ప్రదేశాల్లో కేంద్ర హోం శాఖ మార్గదర్శకాల ఉల్లంఘనలు నివేదించబడుతున్నాయి
కోవిడ్ -19 కలిగి ఉన్న రాష్ట్రాలు / కేంద్ర పాలిత ప్రాంతాలు అన్ని చర్యలను కచ్చితంగా అమలు చేయాలి. మార్గదర్శకాలను అమలు చేయడానికి స్థానిక అధికారులు అవసరమైన అన్ని చర్యలు తీసుకోవాలని హోం శాఖ సూచన
కోవిడ్ -19 వ్యాప్తి నేపథ్యంలో ప్రభుత్వ మార్గదర్శకాల్లో అన్ని చర్యలను కఠినంగా అమలు చేయడం అత్యంత ఆవశ్యకం. అయితే, దేశ వ్యాప్తంగా వివిధ ప్రదేశాల్లో హోం మంత్రిత్వ శాక మార్గదర్శకాల అమలులో ఉల్లంఘనలు జరుగుతున్నాయి. దీన్ని పరిగణలోకి తీసుకుని, కేంద్ర హోం వ్యవహారాల మంత్రిత్వ శాఖ అన్ని రాష్ట్రాలు, కేంద్ర పాలిత ప్రాంతాలకు లేఖ రాసింది. ఇందులో మంత్రిత్వ శాఖ మార్గదర్శకాలను కచ్చితంగా అమలు చేయాలని నొక్కి చెప్పింది. రాష్ట్రాలు, కేంద్ర పాలిత ప్రాంతాలలోని అధికారులు అన్ని రకాల అవసరమైన చర్యలు తీసుకోవాలని సూచించారు.
హోం మంత్రిత్వ శాఖ మార్గదర్శకాలకు అనుగుణంగా, వివిధ మండలాల్లో పరిస్థితిని గమనించి, నిషేధించ బడిన లేదా పరిమితులతో అనుమతించబడే కార్యకలాపాలను నిర్ణయించడానికి రాష్ట్రాలు, కేంద్రపాలిత ప్రాంతాలు ఇప్పుడు అధికారం కలిగి ఉన్నాయి. ఆరోగ్య మరియు కుటుంబ సంక్షేమ మంత్రిత్వ శాఖ జారీ చేసిన మార్గదర్శకాలను అనుసరించడం ద్వారా కంటైన్ మెంట్ జోన్ లను సరైన రీతిలో నిర్వహించడం, అదే విధంగా ఈ జోన్లలో నియంత్రణ చర్యలను సమర్థవంతంగా అమలు చేయాలని ఈ లేఖ నొక్కిచెబుతోంది. ఇది కోవిడ్ -19 వ్యాప్తిని నివారించడంలో కీలకమైనది. ఇందులో ఏదైనా ధిక్కరణలు గమనించినట్లైతే చర్యలు తీసుకోవలసి ఉంటుంది.
రాత్రి కర్ఫ్యూను కచ్చితంగా పాటించడం యొక్క ప్రాముఖ్యతను కమ్యూనికేషన్ పేర్కొంది. ఎందుకంటే ఇది సామాజిక దూరాన్ని నిర్ధారించడంతో పాటు సంక్రమ వ్యాప్తి చెందే ప్రమాదాన్ని నివారించవచ్చు. దీని ప్రకారం, ఈ ఆదేశాలను కఠినంగా పాటించడాన్ని స్థానిక అధికారులు నిర్ధారించాలి. కోవిడ్ -19 నిర్వహణ కోసం జాతీయ ఆదేశాలను అమలు చేయడం మరియు ప్రజలు ముఖానికి మాస్కులు, పూర్తిగా కప్పి ఉంచే తొడుగులు ధరించడం, పని, రవాణా మరియు బహిరంగ ప్రదేశాల్లో సామాజిక దూరాన్ని పాటించడం, పరిశుభ్రత మరియు పారిశుద్ధ్యాన్ని నిర్వహించడం వంటివి అన్ని జిల్లా మరియు స్థానిక అధికారుల కర్తవ్యం అని ఇది పునరుద్ఘాటించింది.
అధికారిక కమ్యూనికేషన్ చూడటానికి ఇక్కడ క్లిక్ చేయండి
(Visitor Counter : 192
ప్రధాన మంత్రి కార్యాలయం
అందరు ‘శ్రీ అన్నాన్ని’ వారి జీవనం లో అంగీకరించాలంటూ విజ్ఞప్తి చేసిన ప్రధాన మంత్రి
జరోధా వ్యవస్థాపకుడు మరియు ముఖ్య కార్యనిర్వహణ అధికారి  శ్రీ నితిన్ కామథ్ తాను తన భోజనం లో చిరుధాన్యాల ను చేర్చుకొన్నట్లు సూచిస్తూ చేసిన ఒక ట్వీట్ కు ప్రధాన మంత్రి శ్రీ నరేంద్ర మోదీ ప్రత్యుత్తరమిచ్చారు.
శ్రీ నితిన్ కామథ్ యొక్క ట్వీట్ కు ప్రధాన మంత్రి సమాధానాన్ని ఇస్తూ,
‘‘ఈ వార్త ను చదవడంతో బాగుంది అనిపించింది. రండి, మనమందరం ‘శ్రీ అన్నాన్ని’ మన జీవనం లో ఒక భాగం గా చేసుకొందాం.’’ అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 145.61 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 17.99 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. కొవిడ్ టీకాల సార్వత్రికీకరణ కొత్త దశ ఈ ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,45,61,51,715
|
|
అందుబాటులోని నిల్వలు
|
|
17,99,80,556
145.61 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 17.99 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
ప్రధాన మంత్రి కార్యాలయం
మౌలానా ఆజాద్ జయంతి సందర్భం లో ఆయన కు శ్రద్ధాంజలి ఘటించిన ప్రధాన మంత్రి
మౌలానా ఆజాద్ జయంతి సందర్భం లో ప్రధాన మంత్రి శ్రీ నరేంద్ర మోదీ ఆయన కు శ్రద్ధాంజలి ఘటించారు. స్వాతంత్య్ర ఉద్యమాని కి ఆయన అందించిన తోడ్పాటు ను మరియు విద్య పట్ల ఆయన కు ఉన్నటువంటి ఉద్వేగాన్ని కూడా ప్రధాన మంత్రి స్మరించుకొన్నారు.
ప్రధాన మంత్రి ఒక ట్వీట్ లో -
‘‘మౌలానా ఆజాద్ జయంతి నాడు ఆయన ను స్మరించుకొంటున్నాను. ఆయన కు గల విద్వత్తు కు మరియు మేధో సామర్థ్యానికి గాను ఆయన ను సర్వత్ర ప్రశంసించడం జరుగుతున్నది. మన స్వాతంత్య్ర ఉద్యమం లో ఆయన ముందు వరుస లో నిలచారు; ఇతర ప్రముఖుల తో కలసి ఆయన పని చేశారు కూడాను. విద్య అన్నా కూడా ఆయన లో ఎంతో ఉద్వేగం నిండి ఉండేది.’’ అని పేర్కొన్నారు.